Isak Undås

**Isak Undås** (født 20. november 1890 på Hitra, død 26. juni 1974) var en norsk geolog og lektor.

Isak Undås var småbrukersønn, født og oppvokst på Hitra i Sør-Trøndelag. Fra 1906 til 1908 drev han Lofotfiske og arbeidet ved Meland Gruver på Hitra. Det var der han fattet interesse for geologi. 

I 1910 gikk han ut av den flyttbare Amtsskole på Hitra, sammen med blant andre den senere barnebokforfatteren Emil Herje. Han tok Middelskoleeksamen som privatist i 1921. I 1922 fikk han svennebrev som skredder, som inntil da hadde vært hans yrke. Tok eksamen artium i 1924, og begynte studier ved Universitetet i Oslo i 1925. I studietiden sto han æresvakt ved Fridtjof Nansens båre i Universitetets Aula den 17. mai 1930. Undås tok matematisk naturvitenskapelig embedseksamen i 1931 – 41 år gammel.

Fra 1932 var Undås bosatt i Steinkjer, i Bergen fra 1938. I 1936 tildelt H.M. Kongens gullmedalje for akademisk innsats for avhandlingen som var utgangspunktet for boken *[[Istiden]] i [[Trøndelag]]* og sine kvartærgeologiske undersøkelser i Finnmark og Troms. Her satte han vitenskapelige standarder. 

Undås sitt navn er særlig knyttet til det såkalte Blomvågfunnet i Øygarden nord for Bergen i 1941. Han var den første som ble sendt dit av Bergen Museum. Under andre verdenskrig var Undås tillitsmann i Norsk Lektorlag men sluttet i 1944 for å unngå å tvangsinnrulleres i Nazi-systemet. Undås var også sensor i kvartærgeologi, først ved Bergen Museum, senere Universitetet i Bergen. Sitt geoligiske virke hadde han for universitetene både i Oslo og Bergen. Undås ble i 1951 tildelt *Tellusordenen* fra *Geografisk Associations* ved Universitetet i Oslo. Han er også opphav til det som i geologien heter *Undåslinjen*. Etter hans død ble det såkalte *Undåsfondet* opprettet. Avkastningen fra *Undåsfondet* skal gå til *Kvartærgeologisk forskning i Norge* og administreres av Fridtjof Nansens fond til vitenskapens fremme.

## Bibliografi
* *Fra [[istiden]] i [[Trøndelag]] I.* &ndash; Kgl.Norske Videnskapsselskaps skrifter (1934)
* *On the [[istida|Late-Quarternary]] History of [[Møre]] and [[Trøndelag]]* &ndash; Kgl.Norske Videnskapsselskaps skrifter 1942
* *[[Raet|Ra]]-morener i [[Vest-Norge]]* &ndash; Eides Boktryggeri, Bergen (1963)
* *Om maksimum av siste innlandsis i ytre Vesterålen* &ndash; Eides Boktrykkeri, Bergen (1967)

### Artikler
* Kvartærstudier i Vestfinnmark og Vesterålen &ndash; Norsk Geologisk tidsskrift 1938
* Den eldste busetjinga i Noreg &ndash; Syn og Segn hefte 3 1941
* Fossilfunnet i Blomvåg* &ndash; Naturen 4 [[1942]]
* Litt om raene i Østfold og den marine grense ved dem &ndash; Norsk Geologisk tidsskrift [[1944]]
* Drag av Bergensfeltets seinglasial og postglasial tid &ndash; festskrift til [[Ullensvang]] Hagebrukslag [[1947]]
* Trekk fra Utsiras natur og den siste skagerakbre &ndash; [[Stavanger Museum]] årbok [[1948]]
* En bronsealdergård i Telavåg &ndash; [[1949]]
* Om morener. isranddannelser, marine grenser og jordskorpas stigning ved den seinglasiale [[Oslofjord]] &ndash; [[Universitetet i Bergen]] årbok [[1950]]
* Drag av bergensfeltets kvartærgeologi II. Isens smelting fra [[Bergen]] &ndash; Norsk Geologisk tidsskrift [[1953]]
* Nivåer og boplasser i Norge &ndash; Norsk Geologisk tidsskrift [[1955]]
* Den gamle jernvinna i Ustedal &ndash; Norsk Geologisk tidsskrift [[1959]]
* When were the heads of the Hardangerfjord and the [[Sognefjorden]] ice free? &ndash; Norsk Geologisk tidsskrift [[1963]]
* De første fiskere på Trøndelagskysten &ndash; Utdrag i [[Sør-Trøndelag]] Fiskarsoge ([[1972]])

== Litteratur ==
* Arne Danielsen: *Skredder ble vitenskapsmann*, [[Hitra]] [[Folkebibliotek]] 1983.
* Arne Danielsen: Isak Undås, i *Årbok for Fosen 1983''.         

## Eksterne lenker
* DRAG AV BERGENSFELTETS KVARTÆRGEOLOGI - Norsk Geologisk Tidsskrift 25 - 1. desember 1944
* Bergens Geologiske Klubb ÅRSMELDING 1959 - Norsk Geologisk Tidsskrift 40 - 1959
* Mottakere av UiOs medaljer – samlet oversikt